Paikallissanomat

Paikallissanomat oli Laviassa, Mouhijärvellä ja Suodenniemellä ilmestynyt paikallislehti, jota julkaistiin vuosina 1925–2010. Lehti syntyi vuonna 1924 nimellä Mouhijärven, Suodenniemen ja Lavian Sanomat, ja vuodesta 1982 sitä julkaisi vammalalainen Tyrvään Sanomat Oy. Paikallissanomien tarkastettu nettolevikki oli suurimmillaan 5 685 kappaletta vuonna 1989.

Mouhijärven, Suodenniemen ja Lavian Sanomien perustaminen

Paikallissanomien edeltäjän Mouhijärven, Suodenniemen ja Lavian Sanomien synty heinäkuussa 1924 ajoittui hetkeen, jolloin julkinen tiedonvälitys oli muuttumassa. Julkisten kuulutusten lukeminen kirkoissa oli vähenemässä ja hallitus oli valmistelemassa niistä uutta lakia. Sen tultua voimaan kesällä 1925 kuntien ja muiden viranomaisten kuulutukset tuli julkaista kunnan ilmoitustauluilla. Paikallissanomien levikkialueella muutos merkitsi sitä, että kuulutusten tietojen leviäminen kaikkiin kolmeen kuntaan tuli aiempaa hitaammaksi eikä toistuva ilmoitustaululla pistäytyminen tyydyttänyt kuntalaisia. Maakuntalehdistä suuri osa oli puolueisiin sitoutuneita, minkä vuoksi tiedon laaja levittäminen olisi vaatinut ilmoituksen julkaisua useissa lehdissä. Niissä oloissa syntyi tilaus puoluepoliittisesti sitoutumattomalle paikallislehdelle, jossa yksityishenkilötkin saattoivat julkaista kohtuuhintaisia ilmoituksia.E[ino] N[ikkilä]: Paikallissanomat 25-vuotias. Paikallissanomat 11.8.1949, s. 1.

Mouhijärvellä oli jo aiemmin suunniteltu omaa lehteä, mutta hanke ei ollut edennyt. Tyrväällä sen sijaan oli jo vuodesta 1894 ilmestynyt paikallislehti Tyrvään Sanomat, ja tyrvääläiset olivat nytkin aktiivisia lehden perustamisessa. Tyrvään Kirjapaino Oy:n johtaja K. J. Niemi kävi alkukesällä 1924 Laviassa keskustelemassa aiheesta. Varsinainen perustamiskokous pidettiin Mouhijärvellä, ja siihen osallistuivat Mouhijärveltä Kalle Tuori, Kalle Rytkönen, Otto Simo, Paavo Suominen, Frans Nuotio ja Albert Saikkala. Laviasta mukana olivat Otto Virta ja Usko Maasalo. Tyrvään Kirjapainoa edustivat edellä mainittu K. J. Niemi ja Hannes Prusi. Tyrvään Kirjapainon toimesta esitettiin oman yhtiön perustamista lehteä kustantamaan, mutta hankkeen epävarmuuden vuoksi yhtiötä ei perustettu, vaan Tyrvään Kirjapainosta tuli lehden kustantaja.60 vuotta Paikallissanomia. Paikallissanomat 1.8.1984, s. 6.; Paikallissanomat 10-vuotias. Paikallissanomat 6.12.1924, s. 1.

Lehden päätoimittajaksi valittiin Lavian yhteiskoulun opettaja (vuodesta 1948 rehtori) Otto Virta. Hänen lisäkseen lehden ensimmäiset toimittajat olivat Kalle Rytkönen Mouhijärveltä ja Aukusti Tuori Suodenniemeltä. Näytenumero ilmestyi 10.7.1924, mistä Paikallissanomat laski myöhemmin historiansa alkaneen.Paikallissanomat 8.1.1925, s. 1. https://digi.kansalliskirjasto.fi/sanomalehti/binding/1733314?page=1 / Viitattu 2.2.2026.; Lehden historian laskennasta ks. esim. Paikallissanomat pähkinänkuoressa. Paikallissanomat 10.11.2004, s. 10.

Lehden ilmestymisen muututtua säännölliseksi todettiin, että sen nimi oli pituutensa vuoksi hankala. Syksyllä 1924 lehdelle päätettiin uusi nimi, Paikallissanomat, jonka keksi lavialainen maanviljelijä Bruuno Huida.Oman lehden toiminta. Mouhijärven, Suodenniemen ja Lavian Sanomat 2.10.1924, s. 1. https://digi.kansalliskirjasto.fi/sanomalehti/binding/1736009?page=1 / Viitattu 2.2.2026.

Levikkialueen muotoutuminen 1920-1930-luvuilla

Lehden ottaessa nimen Paikallissanomat vuoden 1925 alussa sen levikkialueeseen kuuluivat Mouhijärvi, Suodenniemi ja Lavia sekä uutena paikkakuntana Kankaanpää. Kankaanpäästä vastaavaksi toimittajaksi tuli kanttori A. Korkeakoski. Kankaanpää irtautui Paikallissanomista vuoden 1927 lopulla mutta liittyi jälleen takaisin marraskuun 1932 alusta lukien. Silloin sen tietoja Paikallissanomiin välittivät etenkin K. Vähätalo ja A. Sorva. Viimeisen kerran Kankaanpää irtautui Paikallissanomista vuoden 1937 alusta lukien, ja saman vuoden maaliskuussa Kankaanpäässä alkoi ilmestyä oma Pohjois-Satakunnan Sanoma -niminen lehti.Paikallissanomat 29.12.1927, s. 2. https://digi.kansalliskirjasto.fi/sanomalehti/binding/1733133?page=2 / Viitattu 2.2.2026; Paikallissanomat 3.11.1932. https://digi.kansalliskirjasto.fi/sanomalehti/binding/3185080?page=1 / Viitattu 2.2.2026; Paikallissanomat 7.1.1937. https://digi.kansalliskirjasto.fi/sanomalehti/binding/1889825?page=1 / Viitattu 2.2.2026; Pohjois-Satakunnan Sanoma -nimekkeen tiedot, Kansalliskirjasto. https://digi.kansalliskirjasto.fi/sanomalehti/titles/fk10371/data / Viitattu 2.2.2026

Kauvatsan, Kokemäen ja Köyliön pitäjissä ilmestynyt Kuntalainen lakkautti toimintansa tammikuun 1936 lopussa ja ilmoitti viimeisessä numerossaanKuntalainen 30.1.1936, s. 2. https://digi.kansalliskirjasto.fi/sanomalehti/binding/1870485?page=2 / Viitattu 2.2.2026 Paikallissanomien olevan sen seuraaja. Köyliö ei pyrkinyt Paikallissanomien levikkialueeseen ja Kokemäki irtautui lehdestä jo vuoden 1936 lopussa, mutta Kauvatsa säilyi sen levikkialueena vuoden 1938 tammikuun loppuun saakka. Kokemäellä lehden toimittajana oli U. Palmu ja Kauvatsalla V. Haaparanta. Kauvatsan irtautumisen jälkeen lehti ilmestyi jälleen alkuperäisellä eli Mouhijärven, Suodenniemen ja Lavian kunnat käsittäneellä levikkialueellaan.Paikallissanomat 7.1.1937. https://digi.kansalliskirjasto.fi/sanomalehti/binding/1889825?page=1 / Viitattu 2.2.2026; Paikallissanomat 27.1.1938. https://digi.kansalliskirjasto.fi/sanomalehti/binding/2067865?page=1 / Viitattu 2.2.2026.

Sodan ja rauhan vuodet

Toisen maailmansodan vuosina lehti jatkoi ilmestymistään, mutta 1940-luvun lopulle jatkunut paperin säännöstely toi toisinaan ongelmia tuotantoon, ja tiettyinä aikoina lehden fyysinen koko saattoi vaihdella numerosta toiseen. Kirjapainoalan lakot vuosina 1949 ja 1967 keskeyttivät lehden ilmestymisen kummallakin kerralla noin kuukaudeksi.

Paikallissanomat ilmestyi pitkään pääsääntöisesti nelisivuisena. 1960-luvun kuluessa sivumäärä alkoi vähitellen kasvaa ja vakiintui kuuden, kahdeksan ja 12 sivun kautta noin 16 sivuun. Erikoisnumerot olivat toisinaan yli 30-sivuisia. Lehden alkuperäinen ilmestymispäivä oli torstai, jotta lehti saavuttaisi levikkialueensa kaikki kolkat viimeistään lauantaina. Vuoden 1975 alussa ilmestymispäiväksi vaihdettiin keskiviikko.E[ino] N[ikkilä]: Paikallissanomat 25-vuotias. Paikallissanomat 11.8.1949, s. 1; Uusi ilmestymispäivä lehdellemme. Paikallissanomat 3.1.1975, s. 1.

Tyrvään Kirjapaino toimi nimensä Vammalan Kirjapainoksi muuttaneena Paikallissanomien kustantajana 1980-luvulle saakka. Tuolloin lehtipainot olivat eriytyneet kirjapainoista, ja Vammalan Kirjapaino päätti myydä lehden uudelle toimijalle. Kustannusoikeudet siirtyivät 1.9.1982 Tyrvään Sanomat Oy:lle, jolla oli edeltäjäänsä paremmat valmiudet sen valmistukseen. Omistajanvaihdos toi tullessaan irtonumeromyynnin ja mahdollisuuden lehden kestotilaamiseen. Siihen saakka tilaukset oli tullut uudistaa vuosittain. Samalla lehden painatus siirtyi Vammalasta Satakunnan Painotalo Oy:öön Kokemäelle, jossa mm. Tyrvään Sanomat jo silloin painettiin.Tietolaatikko s. 2, Lehtemme muuttui - vai muuttuiko?, s. 3, Paikallissanomat 8.9.1982; 60 vuotta Paikallissanomia. Paikallissanomat 1.8.1984, s. 6.

Päätoimittaja oli lehden viimeiseen kevääseen saakka myös Lavian vastuutoimittaja, ja toimittajien puolisot olivat usein eräänlaisessa toimitussihteerin roolissa. Toimittajien tehtäviin kuuluivat juttujen kirjoittamisen lisäksi myös ilmoitusmyynti, tilausten vastaanotto ja laskutus. Paikallissanomat oli lähes loppuun saakka siitä erityinen lehti, että se tuotettiin käytännössä etätyönä toimittajien työskennellessä kukin omissa tiloissaan.60 vuotta Paikallissanomia. Paikallissanomat 1.8.1984, s. 6; Paikallissanomat pähkinänkuoressa. Paikallissanomat 10.11.2004, s. 10. 

+ Paikallissanomien tilaushintojen nimellisarvot eri vuosinaPaikallissanomien vuoden viimeiset numerot 1924 ja 1934, s. 1; Paikallissanomien vuoden ensimmäisten lehtien tunnuslaatikot vuosilta 1945, 1955, 1965, 1975, 1985, 1995, 2005 ja 2010. Vuosi  Vuositilaus  Puolivuotistilaus  Irtonumero 1925  25 mk  -  - 1935  28 mk(Amerikkaan 50 mk)  15 mk  - 1945  45 mk  25 mk  - 1955  300 mk  180 mk  - 1965  6,50 mk  4 mk  - 1975  13 mk  9,50 mk  - Vuosi  Kestotilaus  Vuositilaus  Irtonumero 1985  55 mk  60 mk  1 mk 1995  130 mk  150 mk  2 mk 2005  35 €  39 €  85 snt 2010  48 €  53 €  85 snt

Palkinnot
2000-luvulle tultaessa Paikallissanomat oli palkittu kolmesti vuosittain järjestetyssä paikallislehtikilpailussa.  Lehden verkkosivut palkittiin Sanomalehtien liiton kilpailussa vuonna 2007. Lisäksi lehti sai yksipäiväisten lehtien parhaan verkkolehden palkinnon.Paikallissanomat pähkinänkuoressa. Paikallissanomat 10.11.2004, s. 10;  

Toiminnan päättyminen

Paikallissanomien levikkialueella tapahtui 1990-lähtien merkittäviä maakunta- ja kuntajakoon liittyneitä muutoksia. Jo vuonna 1993 Suodenniemi ja Mouhijärvi siirtyivät Turun ja Porin läänistä Hämeen lääniin Lavian jäädessä Turun ja Porin lääniin. Vuonna 2007 Suodenniemi liitettiin Vammalaan, ja vuonna 2009 Mouhijärvi liittyi yhdessä Vammalan ja Äetsän kanssa Sastamalan kaupungiksi. Niin ollen Sastamalassa ilmestyi kaksi paikallislehteä, sekä Paikallissanomat että Tyrvään Sanomat. Lisäksi tuolloin itsenäisenä kuntana jatkanut Lavia kuului edelleen Paikallissanomien levikkialueeseen.

Sekä Paikallissanomien että Tyrvään Sanomien kustannusoikeudet siirtyivät Alma Media Oyj:hin kuuluneelle Suomen Paikallissanomat Oy:lle 16. huhtikuuta 2010. Uusi omistaja käynnisti heti yhteistoimintaneuvottelut pyrkimyksenään lehtien yhdistäminen. Muutoksen tarvetta perusteltiin sekä edellä kuvatuilla kuntajaon muutoksilla että sillä, että yksi paikkakunta oli kahdelle tilattavalle paikallislehdelle liian ahdas markkina. Omistaja katsoi myös yhden lehden palvelevan paremmin sekä lukijoita että ilmoittajia.Uusi omistaja aloittaa yt-neuvottelut. Paikallissanomat 21.4.2010, s. 2; Paikallissanomat ja Tyrvään Sanomat yhdistyvät: Sastamala saa yhteisen paikallislehden. Paikallissanomat 12.5.2010, s. 3.

Kahdesta lehdestä muodostettavan uuden lehden nimeksi valittiin perinteikäs Tyrvään Sanomat. Toukokuussa päätoimittaja Heta Tuomiston työsuhde päätettiin ja lehden viimeisten viikkojen ajan hänen tehtävänsä hoiti Tyrvään Sanomien tuolloinen päätoimittaja Minna Ala-Heikkilä. Lavian vastuutoimittajaksi tuli toimittaja Ville Säteri.Uusi omistaja aloittaa yt-neuvottelut. Paikallissanomat 21.4.2010, s. 2; Paikallissanomat ja Tyrvään Sanomat yhdistyvät: Sastamala saa yhteisen paikallislehden. Paikallissanomat 12.5.2010, s. 3.

Käytännössä Paikallissanomien tilaajien tilaukset jatkuivat Tyrvään Sanomien tilauksina, ja Tyrvään Sanomiin tuli aluksi erillisosio Mouhijärveä, Suodenniemeä ja Laviaa koskeville uutisille. Samalla Lavia liitettiin Tyrvään Sanomien levikkialueeseen. Paikallissanomien julkaiseminen päättyi kesäkuun 2010 alussa. Uusi omistaja aloittaa yt-neuvottelut. Paikallissanomat 21.4.2010, s. 2; Paikallissanomat ja Tyrvään Sanomat yhdistyvät: Sastamala saa yhteisen paikallislehden. Paikallissanomat 12.5.2010, s. 3.

Levikki

+ Paikallissanomien tarkastettu nettolevikki vuosina 1982–2008Paikallissanomien vuoden ensimmäisten numeroiden vuosilta 1983, 1984, 1985, 1986, 1988, 1990, 1992, 1994, 1996, 1998, 2000, 2003, 2004, 2005, 2007, 2008 ja 2009 sekä 19.5.2010 julkaistun numeron tunnuslaatikot. Levikkitarkastuksia ei ennen 2000-lukua nähtävästi tehty joka vuosi, sillä puuttuvien vuosien ensimmäisistä lehdistä ei löydy taulukossa mainitsemattomia levikkitietoja; Lehden levikkitietoja alettiin julkaista sen tunnuslaatikoissa vuodesta 1982 alkaen. Sitä ennen levikistä kerrottiin vain satunnaisesti lehden uutisissa yleispiirteisinä mainintoina (esim. lehti tulee "jokaiseen pitäjämme kotiin"). Tästä ks. esim. M. H.: Ajatuksia Paikallissanomien 40-vuotispäivänä. Paikallissanomat 10.9.1964, s. 2. Vuosi 1982  1983  1984  1985  1987  1989  1991  1993  1995  1997  1999  2001  2002  2003  2005  2006  2007  2008                    Levikki (kpl) 5091  5128  5312  5444  5636  5685  5679  5599  5432  5311  5195  5154  5088  5008  4890  4828  4693  4567 Mittaus- jakso maalis–toukokuu tammi–kesäkuu tammi–kesäkuu tammi–kesäkuu tammi–kesäkuu tammi–kesäkuu tammi–kesäkuu tammi–kesäkuu tammi–kesäkuu tammi–kesäkuu tammi–kesäkuu tammi–joulukuu tammi–joulukuu tammi–joulukuu koko vuosi koko vuosi koko vuosi koko vuosi

Henkilöstö

Päätoimittajat

 Otto Virta 1925-1975Päätoimittaja, rehtori Otto Virran syntymästä 100 vuotta. Paikallissanomat 19.12.1990, s. 4.
 Kauko Jylli 1975-1993Kauko Jylli: Paikallissanomien lukijoille. Paikallissanomat 4.6.1975, s. 3.
 Heta Tuomisto 1993-2010Heta Tuomisto: Matkan alkaessa. Paikallissanomat 28.4.1993, s. 4.
 Minna Ala-Heikkilä 2010Paikallissanomat ja Tyrvään Sanomat yhdistyvät: Sastamala saa yhteisen paikallislehden. Paikallissanomat 12.5.2010, s. 3.

Toimittajat

+ Mouhijärven, Suodenniemen ja Lavian Sanomien sekä Paikallissanomien toimittajat, työvuodet ja vastuukunnat vuosina 1924-201060 vuotta Paikallissanomia. Paikallissanomat 1.8.1984, s. 6; Paikallissanomien tunnuslaatikot vuosilta 1925, 1927, 1932, 1933, 1936, 1937, 1938, 1960, 1961, 1991, 1994 ja 2010; Vastuutoimittajien lisäksi etenkin Lavian toimituksessa työskenteli ainakin toisinaan myös muita kuin edellä olevassa luettelossa esiintyviä henkilöitä. Ks. esim. juttu Me teemme Paikallisen. Paikallissanomat 27.10.1999, s. 20. Vastuukunta  Etunimi  Sukunimi  Vuodesta  Vuoteen Lavia  Otto  Virta  1924  1975 Lavia  Kauko  Jylli  1975  1993 Lavia  Heta  Tuomisto  1993  2010 Lavia  Ville  Säteri  2010  2010 Mouhijärvi  Kalle  Rytkönen  1924  1929 Mouhijärvi  Paavo  Teeri  1929  1933 Mouhijärvi  Eino  Nikkilä  1933  1970 Mouhijärvi  Saima  Nikkilä  1970  1975 Mouhijärvi  Ilmari  Tuori  1975  1983 Mouhijärvi  Lily  Onjukka-Prusi  1983  1991 Mouhijärvi  Virpi  Starkman  1991  2010 Suodenniemi  Aukusti  Tuori  1924  1930 Suodenniemi  Arvo  Helavuori (ent. Helin)  1931  1953 Suodenniemi  Aune  Helavuori  1953  1960 Suodenniemi  Aune  Sinkkonen  1960  1961 Suodenniemi  Eino  Kulku  1961  1976 Suodenniemi  Matti  Kulku  1976  1994 Suodenniemi  Virpi  Starkman  1994  2010 Kankaanpää  A.  Korkeakoski  1925  1927 Kankaanpää  Atte  Kallioniemi  1932  1932 Kankaanpää  O.  Kaappo  1932  1932 Kankaanpää  A.  Jaakkola  1932  1932 Kankaanpää  N. H.  Rautamäki  1932  1932 Kankaanpää  Kalle  Ulves  1932  1932 Kankaanpää  Mika  Turenius  1932  1932 Kankaanpää  K.  Vähätalo  1932  1935 Kankaanpää  Kaarlo  Asp  1932  1932 Kankaanpää  A.  Sorva  1935  1936 Kauvatsa  V.  Haaparanta  1936  1938 Kokemäki  U.  Palmu  1936  1936

Aiheesta muualla
Mouhijärven, Suodenniemen ja Lavian Sanomat Kansalliskirjaston Historiallisessa sanomalehtikirjastossa
Vuosien 1925-1939 Paikallissanomat Kansalliskirjaston Historiallisessa sanomalehtikirjastossa

 Lähteet 

Luokka:Suomalaiset paikallislehdet